પ્રાપ્ત માહિતી પ્રમાણે આ અંગેની વિગત એવી છે કે, ભચાઉ શહેર ભાજપ પ્રમુખ નરેશ જટાશંકર જોશીની માલિકીની હોટલ અતિથિ ગાર્ડનમાં સ્થાનિક પોલીસની રહેમનજર હેઠળ જુગારની હાઇપ્રોફાઇલ કલબ ચાલતી હોવાની સ્ટેટ મોનિટરિંગ સેલને માહિતી મળી હતી. આ માહિતીના આધારે સ્ટેટ મોનિટરિંગ સેલના આઇ.પી.જી હસમુખ પટેલના આદેશથી પોલીસે ઉપરોકત હોટલમાં છાપો મારતા પોલીસની પકડમાંથી છૂટવા માટે જુગારિયાઓએ ભારે ધમપછાડા કર્યા હતા આમ છતાં પોલીસે હોટલને કોર્ડન કરી લઇ ૮ર જુગારિયાઓને આબાદ ઝડપી લીધા હતા.